
Изх.№ 61-00-36/23.01.2026 г.
ДО 

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване по Проект „Красива България” за 2026 г. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на Решение № И 587/16.12.2025 г. на Общински съвет Златоград за кандидатстване по проект „Красива България” за 2026 г., Община Златоград подготвя проектно предложение за обект „Основен ремонт на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)”.


Стойността на строително-монтажните работи за обекта, съгласно изготвена количествена-стойностна сметка от проектанта, възлиза на 398 185,16 евро с ДДС. Дейностите, които са включени в нея са: подмяна на дограма, топлинно изолиране на външните стени, топлинно изолиране на покрив и изграждане на мълниезащитна и заземителна инсталация.

Проектното предложение по Проект „Красива България“ (ПКП) за обект „Основен ремонт на корпус Б и В на МБАЛ „Проф. д-р Асен Шопов” ЕООД  в гр. Златоград /внедряване на мерки за енергийна ефективност/“, е допустимо по Мярка М02 „Подобряване на социалната инфраструктура”.

Финансова рамка на проектно предложение по мярка Мярка 02 е:
· Общ бюджет – от 60 000 до 300 000 евро с ДДС;

· Съфинансиране от кандидата – най-малко 50% от общия бюджет;
Финансиране от ПКБ при обекти до 150 000 евро с ДДС е най-много 70 000 евро с ДДС от общия бюджет.

Разпределението на общия бюджет за проектното предложение със стойност (бюджет) за СМР/СРР до 150 000 евро с ДДС, е както следва:

· 92% от общия бюджет за предложението са средства за СМР/СРР на обекта;  

· 8% от общия бюджет за предложението са средства за организация, оперативно управление и контрол от страна на ПКБ.

Финансиране от ПКБ при обекти над 150 000 евро с ДДС е най-много 90 000 евро с ДДС от общия бюджет евро с ДДС от общия бюджет.

Разпределението на общия бюджет за проектното предложение със стойност (бюджет) за СМР/СРР над 150 000 евро с ДДС, е както следва:

- 88% от общия бюджет за предложението са средства за СМР/СРР на обекта;

- 4% от общия бюджет за предложението са средства за професионално обучение на регистрирани в ДБТ безработни лица;

- 8% от общия бюджет за предложението са средства за организация, оперативно управление и контрол от страна на ПКБ.

При обекти по мярка М02, които са със стойност за СМР/СРР над 150 000 евро с ДДС, задължително се предвижда прилагане на мярка М03 „Професионално обучение за придобиване на квалификация”, подпомагаща регистрирани в ДБТ безработни лица чрез професионалното им обучение по утвърдени модули и програми, по специалности в областта на архитектурата и строителството, здравеопазването и социалните услуги.

За кандидатстване по Проект «Красива България» е необходимо решение на общински съвет, съдържащо стойност/процент за съфинансиране на проектното предложение.
С настоящата докладна записка предлагам да се извърши:

· Топлинно изолиране на фасада юг за блок В, страна от която са разположени болничните стаи.
· Топлинно изолиране на покрива за блок В.

· Подмяна на прозорци на фасада юг за блок В,
на стойност за СМР 137 493 евро и общ бюджет на проектно решение 149 449 евро с ДДС.
Във връзка с гореизложеното и на основание чл.5, ал.2, буква А, т.14 от Правилника за организацията на дейността на Общински съвет, предлагам Общински съвет да приеме следните решения 




І. Р Е Ш Е Н И Е :

На основание чл.21, ал.2 във връзка с чл.21, ал.1, т.6 и т.23 от Закона за местното самоуправление и местната администрация, Общински съвет Златоград
РЕШИ:

1. Дава съгласие за подготовка и депозиране, от Кмета на Община Златоград, на проектно предложение по Проект „Красива България” за 2026 г., за обект „Основен ремонт на корпус Б и В на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)“, с общ бюджет 149 449 евро с ДДС, от които 54% съфинансиране от Община Златоград или 80 702евро.

2. Упълномощава Кмета на Община Златоград да подпише Споразумение с Министерството на труда и социалната политика (МТСП) за предоставяне на безвъзмездна помощ за изпълнение на проекта по т.1.
3. Разходите за изготвяне на доклад за енергийна ефективност, проектиране, авторски надзор, строителен надзор и доклад за съответствие на инвестиционния проект за обекта са за сметка на Община Златоград.

С уважение,

МИРОСЛАВ ЯНЧЕВ

Кмет на Община Златоград

Изготвил:
Инж. Юли Хаджийски- главен инженер

Съгласувал:
Златка Цекова - Директор на Дирекция АПО, ОС и З, той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

